09/06/2021 | Administración LocalMunicipal
Val do Dubra
Aprobación do selo electrónico de órgano e regulacion de actuacións automatizadas antecedentes

Faise público que na Resolución de Alcaldía nº 188/2021 do 03 de xuño de 2021, acordouse a aprobación do selo electrónico de órgano e regulación de actuacións automatizadas, que transcribe literalmente e dí: “O artigo 41.1 da Lei 40/2015, do 1 de outubro, do Réxime Xurídico do sector público dispón que: “Enténdese por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público”. O apartado 2 do artigo 41 prevé que “en caso de actuación administrativa automatizada tense que establecer previa- mente o órgano, ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría do sistema de información e do código fonte. Así mesmo, tense que indicar o órgano responsable para os efectos de impugnación.” Así mesmo, o artigo 42 prevé, que: “No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de sinatura electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de sinatura electrónica. b) Código seguro de verificación vencellado á Administración pública, órgano, organismo público ou entidade de dereito público, nos termos e condicións establecidos: permítese en todo caso a comprobación da integridade do documento mediante o acceso á sede electrónica correspondente”. O selo de órgano prevese no artigo 42 da Lei 40/2015, baixo a rúbrica “Sistemas de sinatura para a actuación administrativa automatizada”. A Lei 40/2015 regula a posibilidade de utilizar o selo de órgano por parte das administración públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar de acordo cos principios que a mesma lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na que non interveña de maneira directa un empregado público. Isto é, corresponde a cada administración determinar os supostos e trámites en que o selo de órgano pode ser aplicado, aínda que esta determinación no se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. Considerando o disposto no artigo 70 bis.3 da Lei 7/1985, do 2 de abril, Reguladora das Bases de Réxime Local, e en uso das atribucións conferidas polo artigo 21.1 a) e s) da citada Lei, esta Alcaldía No uso das atribucións que me outorga a lexislación do réxime local, RESOLVO: Primeiro.– Aprobar as seguintes actuacións administrativas automatizadas do Concello de Val do Dubra – De carácter xeral; todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Val do Dubra ou á súa sede electrónica https://sede.valdodubra. gal – De carácter específico: Expedición de certificados e de volantes de empadroamento. – Expedición automática de recibos de presentación no Rexistro Electrónico da Administración. Segundo.– Os órganos competentes en relación coas actuacións administrativas automatizadas, en exercicio da función da fe pública administrativa, son os seguintes: Para a definición das especificacións ou detalle do procedemento de creación e emisión do certificado: Secretaría de Corporación. Para o deseño informático, programación e mantemento e auditoría do sistema de información e do código fonte: a Xerencia de Informática da Deputación da Coruña. Para a supervisión e control de calidade: Secretaría da Corporación. Terceiro.– Créase o selo electrónico de Órgano do Concello de Val do Dubra coa seguinte denominación: SELO DE ÓRGANO DO CONCELLO DE VAL DO DUBRA. A responsabilidade da utilización a efectos de impugnación corresponde ao Concello de Val do Dubra. As características do certificado e verificación de documentos asinados con selo do órgano poderase realizar na sede electrónica do Concello de Val do Dubera, https://sede.valdodubra. gal O selo electrónico de Órgano de Concello de Val do Dubra poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Val do Dubra. Cuarto.– A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no Rexistro do Concello ou lugares habilitados no artigo 16 da lei 39/2015, do 1 de outubro, de procedemento administrativo común das administra- cións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así se prevexa, as seguintes: XESTIÓN DE PROCEDEMENTOS (TEDEC/SIGM). 5. Ostentarán permisos de selado electrónico unicamente os empregados públicos que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, do 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable a efectos de impugnación, de acordo co indicado no resolve terceiro.7. O código electrónico de verificación permitirá verificar autenticidade dos documentos xerados electrónica e automaticamente nos procedementos automatizados.8. Os expediente administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantirán o control de prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso-administrativo, previa reclamación potestativa ante a Alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental TEDEC, SIGEM, asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, do 1 de outubro, do procedemento administrativo común das administracións públicas Quinto.– Dar traslado da presente resolución aos distintos servizos administrativos da Corporación, e dar conta ao Pleno da Corporación. Sexto.– Esta resolución producirá efectos desde a súa publicación no Boletín Oficial da Provincia da Coruña, publicarase igualmente na sede electrónica do Concello de Val do Dubra a efectos de xeral coñecemento de acordo co artigo 45.1 da Lei 39/20915. Asinado polo Sr. Alcalde José Manuel Varela Ferreiro, na data expresada á marxe da presente resolución. Pola Secretaria interventora tómase razón para a súa transcrición ao libro de resolución da alcaldía aos efectos de garantir a súa integridade e autenticidade (art 3.2 do R. D 128/2018).” Val do Dubra, 04 de xuño de 2021 O alcalde José Manuel Varela Ferreiro